text: Guldager-borgere sagsøger Esbjerg Kommune
  16 februar 2011 kl. 08.01
  Når skolen lukker, falder huspriserne. Derfor vil husejerne i Guldager nu sagsøge Esbjerg Kommune, som vil lukke byens skole.
  Det skriver Jv.dk.
  57 husejere i Guldager vil nu i samlet flok sagsøge Esbjerg Kommune. De mener, at lukningen af Guldager Skole vil forringe værdien af deres ejendomme.
  Guldager Skole lukker efter sommerferien i år. 
  Det drejer sig om borgere på Jacob Sørensens Vej og Guldagergårdvej.
  